Fanie Os Oppie Jas: Oor Lady Gaga en inkonsekwente moraliteitsmetings
Anton Goosen vra annerdag op sy Facebook-blad ‘Wat dink julle van Lady Gaga?’. Die antwoorde, waarvan daar honderde was, was in gelyke mates komies Ã©n onrusbarend. Van die juweeltjies het onder andere ingesluit ‘Ag wie gee om oor Gaga?’, ‘Sy’s nie slim met bemarking nie’ en ‘Sy en haar musiek moet verban word’, waarop ek […]
Anton Goosen vra annerdag op sy Facebook-blad ‘Wat dink julle van Lady Gaga?’. Die antwoorde, waarvan daar honderde was, was in gelyke mates komies Ã©n onrusbarend. Van die juweeltjies het onder andere ingesluit ‘Ag wie gee om oor Gaga?’, ‘Sy’s nie slim met bemarking nie’ en ‘Sy en haar musiek moet verban word’, waarop ek onderskeidelik moes antwoord: ‘Uhm, miskien die 24 miljoen mense (byna vyf keer soveel as al die blankes in SA) wat haar eerste twee albums gekoop het?’, ‘Ja, dis natuurlik waarom ‘n spul Afrikaners aan die ander kant van die wÃªreld aan’t vuur spoeg is oor haar doen en late’ en ‘Hellooooo Taliban!’.
Moet my nie verkeerd verstaan nie. Ek is nie Lady Gaga se grootste aanhanger nie. Ek is egter wel ‘n ondersteuner van objektiwiteit en van redelikheid. Lady Gaga se wÃªreldwye gewildheid spruit juis uit die feit dat sy Ã¡nders is. Haar verregaande uitrustings gryp mense se aandag en deur haar beeld deurlopend aan te pas, behou sy daardie aandag. Talle kommentators verwys na haar as weird, maar wie wil nÃ³g ‘n reÃ¯nkarnasie van ‘n uitgediende, holruggeryde popster in die trefferlyste sien? Nie ek nie.
En na dese, op grond van haar aweregse openbare beeld, word Gaga summier uitgekryt as godslasterlik en word daar selfs beweer dat sy vir haarself die titel ‘Die Bruid van Satan’ toegeÃ«ien het. Maar hierdie bewerings is van alle waarheid ontbloot. Ure se navorsing om agter die kap van die byl te kom, het dadels opgelewer. Gaan soek gerus self vir die bewyse dat sy haar as Satansbruid verklaar het. Jy sal dit nie vind nie, want dit bestaan doodeenvoudig nie. Die Gaga-haters baseer hulle toorn op ‘n ketting-epos wat onlangs die rondte gedoen het, maar wat my betref, is die outeur daarvan meer gaga as wat Gaga ooit sal wees.
En terwyl ek nou op my seepkis staan, laat ek dit sommer op rekord plaas dat die inkonsekwensie waarmee sommige Afrikaners moraliteit meet, my dwars in die krop steek. Gaga word gekruisig, maar Saint Kurt word byvoorbeeld gerieflikheidshalwe oorgesien. Dis tog hy wat ‘n bokkie uitnooi om by hom te lÃª, siende dat hy ‘n loslappie is. Behels dit nie die propagering van losbandigheid nie? Maar tot op hede was daar nog geen ophef dÃ¡Ã¡roor gemaak nie. Inteendeel. Op kunstefeeste en in skool- en kerksale laat ouers hulle kinders ewe gedweÃ« toe, en moedig hulle selfs aan, om diÃ© lirieke uit volle bors uit saam te sing. Ai-jai-jai. Wat geld vir die een, moet mos geld vir die ander, nie waar nie?
Die kruks van my relaas is: dalk moet ons ons nie soos ‘n trop skape aan die neus laat lei om alewig die Antichris onder elke bossie te probeer uitskop nie. Mens kan mos nie jou oortuigings oor iets/iemand baseer op ‘n ketting-epos nie! Dalk moet ons eerder gaan nalees oor onderwerpe waaroor ons onseker voel, ons vergewis van albei kante van die saak en slegs dÃ¡n ‘n ingeligte opinie vorm. ‘n Saak is immers nooit net wit of swart nie, maar altyd ‘n skakering van grys. En terloops, jy hÃ³Ã©f nie van Lady Gaga te hou nie. Dis jou volste reg om te dink die Gaga is gagga.